rejauldu/bengali-wikipedia huggingface dataset:
ব্রায়ান ক্রিস্টোফার ব্রড (; জন্ম: ২৯ সেপ্টেম্বর, ১৯৫৭) ব্রিস্টলের নোল এলাকায় জন্মগ্রহণকারী সাবেক ইংরেজ ক্রিকেটার ও ধারাভাষ্যকার। ইংল্যান্ড ক্রিকেট দলের উদ্বোধনী ব্যাটসম্যানের দায়িত্ব পালন করেছেন। একদিনের আন্তর্জাতিকে ৪০-এরও অধিক রান গড়ের অধিকারী ব্রড ১৯৮৬-৮৭ মৌসুমের অ্যাশেজ সিরিজে ধারাবাহিকভাবে তিন টেস্ট সেঞ্চুরি করে স্মরণীয় হয়ে আছেন। সচরাচর তিনি ক্রিস ব্রড নামেই অধিক পরিচিত। বর্তমানে তিনি আইসিসি’র ক্রিকেট কর্মকর্তা হিসেবে দায়িত্ব পালন করছেন।   ব্যক্তিগত জীবন  ব্রিস্টলের নোলে ২৯ সেপ্টেম্বর, ১৯৫৭ তারিখে তিনি জন্মগ্রহণ করেন। কেন ও ন্যান্সি দম্পতির সন্তান ব্রড ১৫ বছর বয়স থেকে অস্থিজনিত রোগে ভুগতে থাকেন যা ক্রিকেটার হিসেবে নিজেকে গড়ে তুলতে বিলম্ব ঘটায়।Chris Broad retrieved 17 February 2008 ১৯৭৯ সালে গ্লুচেস্টারশায়ার দলের পক্ষে প্রথম-শ্রেণীর ক্রিকেটে অভিষিক্ত হন ব্রড। পরের গ্রীষ্ম থেকেই তিনি দলে স্থায়ীভাবে আসন গড়েন। নটিংহ্যামশায়ার দলের পাশাপাশি অরেঞ্জ ফ্রি স্টেট দলের পক্ষে খেলার পর তিনি পুনরায় ১৯৯৩ সালে গ্লুচেস্টারশায়ারে ফিরে আসেন। কোমড়ের আঘাতজনিত কারণে ১৯৯৪ মৌসুম শেষে খেলোয়াড়ী জীবন থেকে অবসর নেন।  ব্রডের সন্তানেরা ক্রিকেটের সাথে সম্পৃক্ত রয়েছে। তার পুত্র স্টুয়ার্ট ব্রড পিতার পদাঙ্ক অনুসরণ করে ফাস্ট বোলাররূপে প্রতিষ্ঠিতি পেয়েছেন। স্টুয়ার্ট ইংল্যান্ড ক্রিকেট দল ও নটিংহ্যামশায়ার দলের প্রতিনিধিত্ব করেন। তার কন্যা গেমা ইংল্যান্ডের একদিনের দলের প্রদর্শন বিশ্লেষকের দায়িত্ব পালন করছেন। ক্রিকেট সাংবাদিক কলিন বেটম্যান মন্তব্য করেন, ক্রিস ব্রড স্বেচ্ছায় নিজের খেলোয়াড়ী জীবনকে ধ্বংস করেছেন। ক্রিজে নিজেকে সংযত রাখতে অনীহার ফলে মাত্র ৩০ বছর বয়সে ইংল্যান্ডের উদ্বোধনী ব্যাটসম্যানের দায়িত্ব থেকে চলে যেতে বাধ্য হয়েছেন।   তথ্যসূত্র    আরও দেখুন   দি অ্যাশেজ  ইংল্যান্ড ক্রিকেট দল  ২০১৪ শ্রীলঙ্কা ক্রিকেট দলের আয়ারল্যান্ড সফর   বহিঃসংযোগ   Cricinfo Player Profile : Chris Broad Profile  at Jon Holmes Media Ltd. Official Website of The Broad Appeal  বিষয়শ্রেণী:ইংরেজ ক্রিকেটার বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ক্রিকেট ম্যাচ রেফারি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
thumb|মুস্তাঙের কাগবেনি গ্রাম, নেপাল, ১৯৯৯ সালে  মুস্তাঙ জেলা ( ), হচ্ছে নেপালের পশ্চিমাঞ্চল বিকাস ক্ষেত্রের ধলাগিরি অঞ্চলের একটি জেলা। জমসম হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ১৪,৯৮১ জন।   ভৌগোলিক উপাত্ত    জনসংখ্যার উপাত্ত    ইতিহাস    প্রশাসনিক অঞ্চলসমূহ    বিখ্যাত ব্যক্তিত্ব    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:গণ্ডকী প্রদেশের জেলা বিষয়শ্রেণী:গণ্ডকী প্রদেশ বিষয়শ্রেণী:প্রাক্তন রাজ্য
মোহিত মিত্র (বিকল্পভাবে, মোহিত মৈত্র ) একজন ভারতীয় রাজনীতিবিদ এবং ভারতের লোকসভার প্রাক্তন সদস্য ছিলেন। তিনি ভারতের কমিউনিস্ট পার্টির সদস্য হিসাবে ১৯৫৬ থেকে ১৯৫৭ সালের মধ্যে কলকাতা উত্তর-পূর্ব নির্বাচনী এলাকার প্রতিনিধি হিসেবে দায়িত্ব পালন করেন। রাষ্ট্রের ভাষাগত পুনর্গঠন বিষয়ক সম্পাদক হিসেবে তিনি কমিউনিস্ট পার্টির কেন্দ্রীয় কমিটির সদস্যও ছিলেন। মেঘনাদ সাহার মৃত্যুর পর মিত্রকে ১৯৫৬ সালে একটি উপনির্বাচনের জন্য কলকাতা উত্তর পূর্ব আসনের প্রার্থী হিসাবে নিযুক্ত করা হয়েছিল এবং বিহার ও পশ্চিমবঙ্গের প্রস্তাবিত একীভূতকরণের বিরোধিতা করে তার প্রার্থীতা একটি রাজনৈতিক বিবৃতি ঘোষণা করা হয়েছিল। তিনি পরবর্তীতে নির্বাচনে "বিশাল ব্যবধানে" জয়ী হন বলে জানা গেছে। ১৯৫৭ সালের ভারতীয় সাধারণ নির্বাচনের জন্য কলকাতা উত্তর পূর্ব আসনটি বাতিল করা হয়েছিল যখন মিত্র কলকাতা উত্তর পশ্চিমের আসনে প্রতিদ্বন্দ্বিতা করেছিলেন এবং হেরেছিলেন।   তথ্যসূত্র   বিষয়শ্রেণী:প্রথম লোকসভার সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:জন্মের বছর অনুপস্থিত বিষয়শ্রেণী:সম্ভাব্য জীবিত ব্যক্তি
সামনা ভারতের মহারাষ্ট্রে প্রকাশিত একটি মারাঠি ভাষার সংবাদপত্র। এই কাগজটি ১৯৮৮ সালের ২৩ শে জানুয়ারী মহারাষ্ট্রের কট্টর ডানপন্থী রাজনৈতিক দল শিবসেনার প্রতিষ্ঠাতা বাল ঠাকরের দ্বারা প্রবর্তন করা হয়েছিল। কাগজের একটি হিন্দি সংস্করণ, দোপাহার কা সামনা জনপ্রিয় হিন্দি সামনা নামে পরিচিত, ১৯৯৩ সালের ২৩ ফেব্রুয়ারি চালু হয়েছিল।    ইতিহাস  ফার্স্টপোস্ট সামনা প্রতিষ্ঠার কারণ ছিল। তিনি এবং তাঁর দল অন্যান্য সংবাদমাধ্যমে যে সংবাদ পাচ্ছিলেন তা নিয়ে ঠাকরের অসন্তুষ্টি ছিল। একে শিবসেনার মুখপত্র হিসাবে বর্ণনা করে ঠাকরের কাছে তথ্য সরবরাহ করা হয়েছিল। ফার্স্টপোস্ট আরও জানিয়েছিল যে, অন্যান্য সংবাদপত্র যখন তাদের সংবাদ পক্ষপাতদুষ্ট হতে দেয়, সামনা  সেখানে সরকারী নীতি এবং নাগরিক বিষয়গুলির তুলনামূলক নিরপেক্ষ সংবাদ সরবরাহ করে। এটি কেবলমাত্র শিবসেনা সম্পর্কে পক্ষপাতিত্বমূলক সংবাদ পরিবেশন করত।   হিন্দুস্তান টাইমসের মতে, ১৯৯২-৯৩  দাঙ্গার সময় সামনা একটি "গুরুত্বপূর্ণ ভূমিকা পালন করেছিল" এবং ঠাকরের "বিরোধী গোষ্ঠী দ্বারা চালিত সহিংসতার মাত্রা অতিরঞ্জিত করে শিব সৈনিকদের তাদের খারাপ কাজ করতে উদ্বুদ্ধ করেছিল।"   বাল ঠাকরেক ১৭ নভেম্বর ২০১২-এ তাঁর মৃত্যুর আগ পর্যন্ত উভয় পত্রিকা সম্পাদনা করেছেন। তাঁকে সম্মান জানাতে, ঠাকরের পুত্র উদ্ধব ঠাকরে তাকে "প্রতিষ্ঠাতা-সম্পাদক" হিসাবে অভিহিত করেছিলেন।   ২৭ নভেম্বর, ২০১৯ অবধি উভয় পত্রিকার প্রধান সম্পাদক ছিলেন উদ্ধব ঠাকরে, তবে তিনি মুখ্যমন্ত্রী পদে নির্বাচিত হওয়ার কারণে তাকে এ পদ থেকে পদত্যাগ করতে হয়েছিল। বর্তমানে মারাঠি এ পত্রিকার নির্বাহী সম্পাদক হলেন রশ্মি ঠাকরে এবং হিন্দি পত্রিকার আবাসিক সম্পাদক হলেন অনিল তিওয়ারি ।   আরো দেখুন    মারাঠি ভাষার সংবাদপত্রের তালিকা   ভারতের সংবাদপত্রের তালিকা   তথ্যসূত্র    বহিঃসংযোগ    সমনা  ই-পেপার   সামনার  প্রবর্তনে সময়  বিষয়শ্রেণী:মারাঠি ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:মুম্বইয়ের সংবাদপত্র বিষয়শ্রেণী:শিবসেনা
রবার্ট ডিন স্টকওয়েল (; জন্ম: ৫ মার্চ ১৯৩৬) হলেন একজন অবসরপ্রাপ্ত মার্কিন অভিনেতা। তিনি সত্তর বছরের অধিক সময় ধরে চলচ্চিত্র, মঞ্চ ও টেলিভিশনে অভিনয় করেছেন। শিশুশিল্পী হিসেবে তিনি মেট্রো-গোল্ডউইন-মেয়ারের সাথে চুক্তিবদ্ধ হন এবং অ্যাঙ্করস আওয়েই (১৯৪৫), দ্য গ্রিন ইয়ার্স (১৯৪৬) ও জেন্টলম্যান্‌স অ্যাগ্রিমেন্ট (১৯৪৭) ও কিম (১৯৫০) চলচ্চিত্রে অভিনয় করে দর্শকের নজর কাড়েন। জেন্টলম্যান্‌স অ্যাগ্রিমেন্ট চলচ্চিত্রে অভিনয়ের জন্য তিনি শিশু শিল্পী হিসেবে একটি বিশেষ একাডেমি পুরস্কার লাভ করেন।  যৌবনে তিনি ১৯৫৭ সালে ব্রডওয়ে মঞ্চে কমপালশন নাটকে ও ১৯৫৯ সালে এর চলচ্চিত্রায়নে এবং ১৯৬২ সালে তিনি লং ডেস জার্নি ইনটু নাইট চলচ্চিত্রে এডমন্ড টাইরন চরিত্রে অভিনয় করেন। এই দুটি চলচ্চিত্রে অভিনয় করে তিনি দুইবার কান চলচ্চিত্র উৎসবের শ্রেষ্ঠ অভিনেতার পুরস্কার লাভ করেন। তিনি ১৯৬০ সালে সন্স অ্যান্ড লাভার্স চলচ্চিত্রে অভিনয় করে সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব এবং ১৯৮৮ সালের ম্যারিড টু দ্য মব চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি প্যারিস, টেক্সাস (১৯৮৪), টু লিভ অ্যান্ড ডাই ইন এল.এ. (১৯৮৫), ব্লু ভেলভেট (১৯৮৬), বেভারলি হিলস কপ টু (১৯৮৭), দ্য প্লেয়ার (১৯৯২), ও এয়ার ফোর্স ওয়ান (১৯৯৭) চলচ্চিত্রে পার্শ্ব চরিত্রে অভিনয় করেন।  টেলিভিশনে তিনি কোয়ান্টাম লিপ (১৯৮৯-১৯৯৩)-এ রিয়ার অ্যাডমিরাল আলবার্ট "অ্যাল" কালাভিচ্চি, এবং সাই-ফাই চ্যানেলের ব্যাটলস্টার গ্যালাক্টিকা (২০০৪-২০০৯)-এ ব্রাদার ক্যাভিল চরিত্রে অভিনয় করে খ্যাতি অর্জন করেন। কোয়ান্টাম লিপ ধারাবাহিকের জন্য তিনি ১৯৯১ থেকে ১৯৯৩ সাল পর্যন্ত চারটি প্রাইমটাইম এমি পুরস্কারের মনোনয়ন লাভ করেন এবং চারটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন।  তথ্যসূত্র  বহিঃসংযোগ         বিষয়শ্রেণী:১৯৩৬-এ জন্ম বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন শিশু অভিনেতা বিষয়শ্রেণী:লস অ্যাঞ্জেলেসের অভিনেতা বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:২০২১-এ মৃত্যু বিষয়শ্রেণী:মার্কিন কণ্ঠাভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
এটি বাংলাদেশের ডাকটিকিটের ব্যক্তিদের তালিকা।   বছর  চিত্র  নাম  বর্ণনা  টীকা ১৯৭১  center|100px  শেখ মুজিবুর রহমান  বাংলাদেশের অন্যতম প্রধান রাজনৈতিক নেতা   ১৯৭৪  center|100px  নিকোলাউস কোপের্নিকুস  জ্যোতির্বিজ্ঞানী   ১৯৭৬  center|100px  আলেকজান্ডার গ্রাহাম বেল  বিজ্ঞানী ও উদ্ভাবক। টেলিফোনের অন্যতম আবিষ্কারক   ১৯৭৭  center|100px  কাজী নজরুল ইসলাম  বিংশ শতাব্দীর অন্যতম জনপ্রিয় বাঙালি কবি   ১৯৭৭  center|100px  দ্বিতীয় এলিজাবেথ  ১৬টি সার্বভৌম রাষ্ট্র, অর্থাৎ কমনওয়েলথ রাষ্ট্রসমূহের বর্তমান রাণী ও রাষ্ট্র প্রধান   ১৯৭৯  center|100px  আবদুল হামিদ খান ভাসানী  বিংশশতাব্দীর ব্রিটিশ ভারতের অন্যতম তৃণমূল রাজনীতিবিদ   ১৯৭৯  center|100px  রোল্যান্ড হিল  ইংরেজ শিক্ষক, উদ্ভাবক এবং সমাজ সংস্কারক   ১৯৭৯  center|100px  জসীমউদ্দীন  বাংলাদেশের পল্লী কবি   ১৯৮০  center|100px  এ. কে. ফজলুক হক  বাঙালি রাজনীতিবিদ।   ১৯৮১  center|100px  এলিজাবেথ  দ্বিতীয় এলিজাবেথের মা   ১৯৮২  center|100px  কাজী মোতাহার হোসেন  বাংলাদেশী পরিসংখ্যানবিদ, বিজ্ঞানী, সাহিত্যিক ও শিক্ষাবিদ   ১৯৮২  কেন্দ্র|ফ্রেমহীন|127x127পিক্সেল মহিউদ্দীন জাহাঙ্গীর  বীরশ্রেষ্ঠ   ১৯৮২  center|100px  মোহাম্মদ মোস্তফা কামাল  বীরশ্রেষ্ঠ   ১৯৮২  center|100px  নূর মোহাম্মদ শেখ  বীরশ্রেষ্ঠ   ১৯৮২  center|100px  হামিদুর রহমান  বীরশ্রেষ্ঠ   ১৯৮২  center|100px  মতিউর রহমান  বীরশ্রেষ্ঠ   ১৯৯৯  center|100px  ফজলুর রহমান খান  বাংলাদেশের স্থপতি ও পুরকৌশলী   ১৯৮১  center|100px  রোকেয়া সাখাওয়াত হোসেন  বাঙালি সাহিত্যিক ও সমাজ সংস্কারক   ১৯৮২  center|100px  মুন্সি আব্দুর রউফ  বীরশ্রেষ্ঠ   ১৯৯৭ center|100px  এস এম সুলতান  বাংলাদেশি ঔপনিবেশিক এবং আভঁ-গার্দ চিত্রশিল্পী  ২০০৭  center|100px  মুহাম্মদ ইউনূস  নোবেল পুরস্কার বিজয়ী ব্যাংকার ও অর্থনীতিবিদ    আরও দেখুন  বাংলাদেশের ডাকটিকিট এবং ডাক ইতিহাস   তথ্যসূত্র    স্কট ক্যাটালগ  বিষয়শ্রেণী:ডাকটিকিটে ব্যক্তিদের তালিকা বিষয়শ্রেণী:বাংলাদেশের যোগাযোগ সম্পর্কিত তালিকা বিষয়শ্রেণী:বাংলাদেশে যোগাযোগ বিষয়শ্রেণী:বাংলাদেশের বিভিন্ন বিষয়ভিত্তিক তালিকা বিষয়শ্রেণী:বাংলাদেশী ব্যক্তিবর্গের তালিকা
অ্যালেনটাউন মার্কিন যুক্তরাষ্ট্রের পেন্সিলভেনিয়া অঙ্গরাজ্যের লেই কাউন্টির একটি শহর। এটি পেন্সিলভেনিয়ার তৃতীয় বৃহত্তম ও যুক্তরাষ্ট্রের ২৩৩-তম বৃহত্তম শহর। ২০১০ সালের আদমশুমারি অনুযায়ী অ্যালেনটাউনের জনসংখ্যা ১,১৮,০৩২। ২০১৯ সালের হিসাব অনুযায়ী এটি পেন্সিলভেনিয়ার সবচেয়ে দ্রুত বর্ধনশীল প্রধান শহর। ১৭৬২ সালে শহরটি প্রতিষ্ঠিত হয়।  লেহাই নদীর তীরে অ্যালেনটাউন শহরটি অবস্থিত। এটি সংলগ্ন বেথলেহেম ও ইস্টন অপেক্ষা বৃহত্তর। অ্যালেনটাউনের অবস্থান ফিলাডেলফিয়া শহরের ৫৫ মাইল উত্তর, উত্তর-পশ্চিমে, স্ক্র্যান্টন ও ওয়াইয়োমিং উপত্যকার ৭৫ মাইল দক্ষিণ-দক্ষিণপূর্বে, হ্যারিসবার্গের ৮০ মাইল পূর্ব-উত্তরপূর্বে এবং নিউ ইয়র্ক সিটির ৮৫ মাইল পশ্চিমে অবস্থিত।  ২০১৬ সালের এপ্রিলে আরবান ল্যান্ড ইনস্টিটিউট অ্যালেনটাউনকে নগরের কেন্দ্রের পুনঃউন্নয়ন ও রূপান্তরের জন্য "জাতীয় সাফল্য" হিসেবে ঘোষণা দেয়। ২০১৯-এর এপ্রিল পর্যন্ত এখানে ১ বিলিয়ন ডলারের বিনিয়োগ হয়েছে। http://www.lvb.com/article/20160428/LVB01/160429874/downtown-allentown-called-a-national-success-story-by-urban-land-institutehttps://www.wfmz.com/news/lehigh-valley/developer-gives-update-on-allentown-s-niz-revitalization-efforts/1070317135   ইতিহাস   অ্যালেনটাউন শহর ও লেহাই কাউন্টি বর্তমানে যেখানে অবস্থিত, ১৭০০ শতকে সেখানে ওক গাছের অরণ্যানী ছিল। আদিবাসী আমেরিকানরা এ এলাকায় ট্রাউট মৎস্য ও হরিণ শিকার করত। ১৭৩৬ সালে ফিলাডেলফিয়ার উত্তরে একটি বৃহৎ এলাকার মালিকাকানা (বর্তমানে যেখানে অ্যালেনটাউন শহর গড়ে ওঠেছে) উইলিয়াম পেনের তিন ছেলে জন, টমাস ও রিচার্ড পেনকে ২৩ জন গোত্রপ্রধান বুঝিয়ে দেন। এর বদলে গোত্রপ্রধানরা জুতা, বাহুবন্ধনী (বকলস), টুপি, জামা, ছুরি, কাঁচি, চিরুনি, সুঁই, বিবর্ধক কাচ, রাম (পানীয়) ও ধূমপানের পাইপ লাভ করেন। Allentown PA Bicentennial – Lehigh Country Sesquicentennial 1962 Commemorative Book  টমাস পেন ১৭৩২ সালের ১৮ মে ৫,০০০ একর (২০ কিলোমিটার) ভূমির মালিকানা জোসেফ টার্নারকে প্রদান করেন। ১৭৩৫ সালের ১০ সেপ্টেম্বর উইলিয়াম অ্যালেন এই ভূমি ক্রয় করেন।  ১৭৩৬ সালের ২৩ মে ভূমি নিরীক্ষা করা হয়। ১৭৫৩ সালে ডেভিড শুলৎজ ইস্টন থেকে রিডিং পর্যন্ত যে ভূমি নিরীক্ষা করেন, তার মানচিত্রে অ্যালেনের কাঠের বাড়ির অবস্থান প্রদর্শিত হয়েছে। অ্যালেন এখানে বিখ্যাত অতিথিদের অভ্যর্থনা জানাতেন। এদের মধ্যে রয়েছেন তার ভগ্নিপতি জেমস হ্যামিল্টন এবং পেন্সিলভেনিয়ার ঔপনিবেশিক যুগের গভর্নর জন পেন।   প্রতিষ্ঠা   ১৭৬২ সালে পেন্সিলভেনিয়া প্রদেশের তদানীন্তন প্রধান বিচারপতি, ফিলাডেলফিয়া শহরের প্রাক্তন মেয়র ও ধনী জাহাজ ব্যবসায়ী উইলিয়াম অ্যালেন নর্দাম্পটন নামে অ্যালেনটাউন শহরের গোড়াপত্তন করেন। সম্ভবত পেনদের সঙ্গে তার এক ধরনের প্রতিদ্বন্দ্বিতা সৃষ্টি হয়েছিল, যার কারণে তিনি নিজেই একটি শহর গড়ে তোলার সিদ্ধান্ত গ্রহণ করেন।  ১৭৫২ সালে নর্দাম্পটন ও বার্কস কাউন্টি প্রতিষ্ঠিত হয়। এদের কাউন্টি আসন হয় যথাক্রমে ইস্টন ও রিডিং। অ্যালেন ইস্টন থেকে নর্দাম্পটন কাউন্টির কাউন্টি আসন স্থানান্তরিত করার চেষ্টা করলেও তার এ প্রচেষ্টা ব্যর্থ হয়।   তথ্যসূত্র     বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:পেনসিলভেনিয়ার শহর
আত্মষট্কম্ (आत्मषट्कम्) /নির্বাণষট্কম্ (निर्वाणषट्कम्) হলো ৬টি শ্লোক বা স্তবক নিয়ে গঠিত একটি অদ্বৈতবাদী রচনা। এটি হিন্দু পণ্ডিত আদি শংকরাচার্য রচনা করেছেন এবং এতে অদ্বৈত বেদান্তের মূল শিক্ষা বা হিন্দু অদ্বৈতবাদের মূল উপদেশগুলোর সারসংক্ষেপ রয়েছে।   ব্যুৎপত্তি  “আত্মা” হলো প্রকৃত আত্মস্বরূপ। “নির্বাণ” হলো পরিপূর্ণ সমতা, শান্তি, প্রশান্তি, মুক্তি ও আনন্দ। “ষট্কম্” অর্থ “ছয়” বা “ছয়টি নিয়ে গঠিত”।   উৎপত্তি  কথিত আছে, যখন আদি শংকর মাত্র আট বছর বয়সে নর্মদা নদীর তীরে ঘুরে বেড়াচ্ছিলেন এবং তাঁর গুরু খুঁজছিলেন, তখন তিনি মহর্ষি গোবিন্দ ভগবতপাদকে দেখেন। গোবিন্দ ভগবতপাদ তাকে জিজ্ঞাসা করেন, “তুমি কে?” এই প্রশ্নের উত্তরে আদি শংকর এই শ্লোকগুলো পাঠ করেন। এরপর স্বামী গোবিন্দপাদ আদি শংকরকে তাঁর শিষ্য হিসেবে গ্রহণ করেন। এই শ্লোকগুলোকে আত্মসাধনার পথে অগ্রগতির জন্য অর্থাৎ আত্মপলব্ধিতে পৌঁছাতে সহায়ক ও অত্যন্ত মূল্যবান বলে মনে করা হয়।   পাঠ্য  মূলপাঠ নিম্নরূপ:  ১ম স্তবক মনো বুদ্ধি অহংকার চিত্তনি নহম ন চ শ্রোত্রাভজিহ্ভে ন চ ঘরানা নেত্রে ন চ ব্যোম ভূমির না তেজো ন বায়ুহু চিদানন্দ রূপঃ শিভোহম ||  ২য় স্তবক ন চ প্রাণ সংযো ন বৈ পঞ্চ বায়ুহু ন ভ সপ্ত ধতুর ন ভ পঞ্চ কোশঃ না ভাক পানি-পদম না চোপস্থ পায়ু চিদনন্দ রূপঃ শিভো’হম শিবো’হম ||  ৩য় স্তবক ন মে দ্বেষা রাগৌ ন মে লোভা মোহৌ না মে ভাই মাদো নাইভা মতসার্য ভবঃ না ধর্ম না চর্থো না কামো না মোক্ষহা চিদানন্দ রূপঃ শিভো’হম শিভো’হম ||  ৪র্থ স্তবক না পুণ্যম না পাপম না সৌখ্যম না দুখম না মন্ত্র না তীর্থম না বেদ না যজ্ঞ অহম ভোজনম নাইভা ভোজ্যম ন ভোকফা চিদানন্দ রূপঃ শিভো’হম শিবো’হম ||  ৫ম স্তবক ন মে ম্যত্যু শঙ্ক ন মেজতি ভেদহ পিতা নাইভা মে নাইভা মাতা ন জনমহা ন বন্ধুর ন মিত্রম গুরুর নৈব শিষ্যহ চিদানন্দ রূপঃ শিভো’হম শিবো’হম ||  ৬ষ্ঠ স্তবক অহম নির্বিকল্প নিরাকার রূপ বিভুর ব্যাপ সর্বত্র সর্বেন্দ্রিয়ানাম ন চ সঙ্গথম নৈব মুক্তির ন বাঁধা চিদানন্দ রূপঃ শিভো’হম শিবো’হম ||   তথ্যসূত্র   বিষয়শ্রেণী:অদ্বৈত বেদান্ত বিষয়শ্রেণী:হিন্দু ধর্মগ্রন্থ বিষয়শ্রেণী:অদ্বৈত বেদান্ত গ্রন্থ বিষয়শ্রেণী:৮ম শতাব্দীর সংস্কৃত সাহিত্য
প্রেম কি বুঝিনি হলো ২০১৬ সালের একটি ভারত-বাংলাদেশ যৌথ প্রযোজনায় নির্মিত প্রণয়ধর্মী হাস্যরসাত্মক নাট্য চলচ্চিত্র। সুদীপ্ত সরকার পরিচালিত এতে চিত্রনাট্য লিখেছেন পেলে ভট্টাচার্য। প্রধান চরিত্রে অভিনয় করেছেন ওম সাহানি এবং শুভশ্রী গাঙ্গুলী । বাংলাদেশ থেকে অভিনয় করছেন পিয়া, হাসান ইমাম ও রেবেকা। এটি ২০১১ সালের তেলুগু ভাষার চলচ্চিত্র ১০০% লাভের পুনর্নির্মাণ।  অভিনয়শিল্পী   পৃথ্বীরাজ/রাজ চরিত্রে ওম সাহানি  পারো/পারোমিতার চরিত্রে শুভশ্রী গাঙ্গুলী  মীরা চরিত্রে জান্নাতুল ফেরদৌস পিয়া (ক্যামিও চরিত্রে)   হাসান ইমাম  রেবেকা    সুপ্রিয় দত্ত  মুক্তি  চলচ্চিত্রটি ২০১৬ সালের ৭ অক্টোবর একই দিনে ভারত ও বাংলাদেশের প্রেক্ষাগৃহে মুক্তি পায়। জাজ মাল্টিমিডিয়া তথ্যানুযায়ী ছবিটি বাংলাদেশের ৯৬টি প্রেক্ষাগৃহে মুক্তি দেওয়া হয়।  তথ্যসূত্র   বহিঃসংযোগ  বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:ভারত-বাংলাদেশ যৌথ প্রযোজনার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:সুদীপ্ত সরকার পরিচালিত চলচ্চিত্র বিষয়শ্রেণী:এসকে মুভিজ
পাতাটি উল্লেখযোগ্য বাংলাদেশি ব্যবসায়ীদের একটি তালিকা নির্দেশ করছে।    আ    আমজাদ খান চৌধুরী   আনিসুল হক   আনতা জলিল   আবুল কাশেম খান   আজিজ খান   আবদুল লতিফ   আবদুল আওয়াল মিন্টু   আরাফাত রহমান   আবু তাহের    ই    ইকবাল আহমেদ    ও    ওয়ালি উদ্দিন   জ    জহুরুল ইসলাম   ট     টমি মিয়া   ন    নিতুন কুন্ডু   ব    বিবি রাসেল   ম    মির্জা আহমদ ইস্পাহানি   মুসা বিন শামশের   মুহাম্মদ ইউনূস   মুকিম আহমেদ মো   মুস্তফা জব্বার   র    রবানা হক    শ    শাহ আব্দুল হামিদ    স    সাঈদ খোকন   সালমান এফ রহমান   সারা যাকের   সামিয়া জামান   সেলিমা আহমাদ  বিষয়শ্রেণী:বাংলাদেশী ব্যবসায়ী বিষয়শ্রেণী:বাংলাদেশের অর্থনীতি সম্পর্কিত তালিকা বিষয়শ্রেণী:পেশা অনুযায়ী বাংলাদেশী ব্যক্তিবর্গের তালিকা
চট্টগ্রাম-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৪নং আসন।  সীমানা চট্টগ্রাম-৭ আসনটি চট্টগ্রাম জেলার রাঙ্গুনিয়া উপজেলা এবং বোয়ালখালী উপজেলার শ্রীপুর খরণদ্বীপ ইউনিয়ন নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ ডাঃ ক্যাপ্টেন আবুল কাসেম বাংলাদেশ আওয়ামী লীগ ১৯৭৯ সালাউদ্দিন কাদের চৌধুরী বাংলাদেশ মুসলিম লীগ ১৯৮৬ গিয়াসউদ্দিন কাদের চৌধুরী জাতীয় পার্টি ১৯৮৮ নজরুল ইসলাম জাতীয় পার্টি ১৯৯১ মোঃ ইউসুফ বাংলাদেশের কমিউনিস্ট পার্টি ফেব্রুয়ারি ১৯৯৬ নুরুল আলম স্বতন্ত্র জুন ১৯৯৬ সালাউদ্দিন কাদের চৌধুরী বাংলাদেশ জাতীয়তাবাদী দল ২০০১ সালাউদ্দিন কাদের চৌধুরী বাংলাদেশ জাতীয়তাবাদী দল ২০০৮ মোহাম্মদ হাছান মাহমুদ বাংলাদেশ আওয়ামী লীগ ২০১৪ মোহাম্মদ হাছান মাহমুদ বাংলাদেশ আওয়ামী লীগ ২০১৮ মোহাম্মদ হাছান মাহমুদ বাংলাদেশ আওয়ামী লীগ২০২৪ মোহাম্মদ হাছান মাহমুদ বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ হাছান মাহমুদ বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে চট্টগ্রাম-৭  বিষয়শ্রেণী:চট্টগ্রাম জেলার জাতীয় সংসদীয় আসন
সালামওয়েব ব্রাউজার একটি ক্রোমিয়াম-নির্ভর ব্রাউজার যেটি তৈরি করেছে দুবাইয়ের সংস্থা সালাম ওয়েব টেকনোলজিস ডিএমসিসি। সর্ব সাধারণের জন্য তৈরি হলেও এটি প্রধানত মুসলমান সম্প্রদায়ের জন্য। এটি শরিয়াহ, ইসলামী আইন এবং প্রথা মান্য করে এবং মুসলিম সম্মত ওয়েব ব্রাউজার বলে প্রত্যয়িত। মুসলমানদের জন্য বিশেষ ভাবে তৈরি হওয়া ডিজিটাল পরিবেশের প্রধান উপাদান হলো এই ব্রাউজার। এছাড়াও “সালামটুডে”র মতো আন্তর্জাতিক এবং স্থানীয় ভাষায় পড়ার অনলাইন ম্যাগাজিনের মতো ওয়েব অ্যাপস রয়েছে।  সালামওয়েব মাইক্রোসফট উইন্ডোজ, ম্যাক ওএস এন্ড্রইড এবং আইওএস -এ উপলব্ধ। এটি একাধিক ভাষা সমর্থন করে যেমন ইংরেজি, বাহাসা (মালয়েশীয় ও ইন্দোনেশীয়),উর্দু, আরবি, রুশ, তুর্কি এবং বাংলা।  প্রতিক্রিয়া সালামওয়েবকে আমানিয়ে ইন্টারন্যাশনাল শরিয়াহ সুপারভাইজরি বোর্ড মুসলিম-শিষ্ট হিসাবে প্রত্যয়িত করেছে এবং ডিসেম্বর ২০১৯ পর্যন্ত, এটিই একমাত্র ব্রাউজার যা এই ধরনের সার্টিফিকেশন পেয়েছে। এটি মালয়েশিয়ান ডিজিটাল ইকোনমি কর্পোরেশন কর্তৃক ইসলামিক ডিজিটাল ইকোনমি গাইড (মিয়ায়ার) এর সাথে সঙ্গতিপূর্ণ বলে অনুমোদিত হয়েছে।  সালামওয়েব ব্যবহারকারী এবং প্রযুক্তিগতভাবে উন্নত সমালোচকদের কাছ থেকে ইতিবাচক পর্যালোচনা পেয়েছে। ব্লুমবার্গ নিউজের মতে, ইন্টারনেটে গোপনীয়তা, পক্ষপাতিত্ব এবং অনলাইন অপব্যবহারের বিষয়ে উদ্বেগ বাড়ার সময়ে ইসলামিক মূল্যবোধের সাথে সঙ্গতিপূর্ণ একটি ব্রাউজারের চাহিদা রয়েছে।https://www.bloomberg.com/news/articles/2019-01-28/halal-internet-islamic-browser-promises-better-web-experience ফাইন্যান্সিয়াল ম্যানেজমেন্ট রিপোর্ট অনুযায়ী, সালামওয়েব মুসলিমদের জন্য বিকল্প হিসেবে জনপ্রিয়তা অর্জন করছে, যারা ইসলামিক মূল্যবোধের সাথে সংযুক্ত বিষয়বস্তু পছন্দ করে।  টেকওয়্যার এশিয়া এবং মাইএভরিডেটেক এর মতে, ব্রাউজারটি হারাম বিষয়বস্তু, অর্থাৎ মুসলিমদের জন্য নিষিদ্ধ বা আপত্তিকর বিষয়বস্তু রোধ করার ক্ষেত্রে বেশিরভাগই কার্যকর।  তথ্যসূত্র  বিষয়শ্রেণী:মুক্ত ওয়েব ব্রাউজার বিষয়শ্রেণী:ইসলামি গণমাধ্যম বিষয়শ্রেণী:২০১৯-এর সফটওয়্যার
হোয়েন্টে হল একটি ঐতিহ্যবাহী মিষ্টি ঢেমশি ডাম্পলিং। ভুটানের হা ভ্যালি থেকে এটি উদ্ভূত হয়েছে। এটি মোমোর মতো করে তৈরি করা হয়, ঢেমশি ময়দা ব্যবহার করে। সাধারণত ময়দায় পালং শাক বা মুলা পাতা, আমরান্থ বীজ (জিম্তসে), পনির, মাখন, লাল মরিচ গুঁড়ো, পেঁয়াজ এবং আদা  মিশ্রিত থাকে। এটি সাধারণত লোম্বা উৎসবের সময় খাওয়া হয় এবং এটি কৃষি উৎসবের ফসল তোলার মরশুমের শেষ ও নতুন বছরের উদযাপন চিহ্নিত করে।  তবে, নগরায়নের সাথে সাথে তরুণ প্রজন্মের মধ্যে হোয়েন্টে তার স্থান হারাচ্ছে।   আরও দেখুন    ভুটানি রন্ধনপ্রণালী   তথ্যসূত্র   বিষয়শ্রেণী:ভুটানি রন্ধনশৈলী বিষয়শ্রেণী:ডাম্পলিং
চিথলিয়া বাংলাদেশের ফেনী জেলার অন্তর্গত পরশুরাম উপজেলার একটি ইউনিয়ন।   আয়তন    জনসংখ্যা  জনসংখ্যা ২৫২৮৭  পুরুষ ১১৯৩৬  মহিলা ১৩৩৫১   অবস্থান ও সীমানা  পরশুরাম উপজেলার সর্ব-পশ্চিমে চিথলিয়া ইউনিয়নের অবস্থান। এ ইউনিয়নের উত্তরে মির্জানগর ইউনিয়ন, পূর্বে পরশুরাম পৌরসভা ও বক্স মাহমুদ ইউনিয়ন, দক্ষিণে ফুলগাজী উপজেলার ফুলগাজী ইউনিয়ন এবং পশ্চিমে ভারতের ত্রিপুরা প্রদেশ অবস্থিত।   প্রশাসনিক কাঠামো  চিথলিয়া ইউনিয়ন পরশুরাম উপজেলার আওতাধীন ৩নং চিথলিয়া ইউনিয়ন পরিষদ। এ ইউনিয়নের প্রশাসনিক কার্যক্রম পরশুরাম থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।   শিক্ষা ব্যবস্থা    শিক্ষা প্রতিষ্ঠান   চিথলিয়া সরকারি প্রাথমিক বিদ্যালয়  চিথলিয়া নাছির উদ্দিন উচ্চ বিদ্যালয়  অলকা সরকারি প্রাথমিক বিদ্যালয়  নোয়াপুর সরকারি প্রাথমিক বিদ্যালয়   ধনিকুন্ডা হোসনেয়ারা উচ্চ বিদ্যালয়  আলাউদ্দীন আহমেদ চৌধুরী দাখিল মাদ্রাসা  চন্দনা সরকারি প্রাথমিক বিদ্যালয়  চন্দনা উচ্চ বিদ্যালয়   উওর শালধর সরকারি প্রাথমিক বিদ্যালয়   শালধর ইসলামিয়া সিনিয়র ফাজিল মাদ্রাসা  নোয়াপুর ইসলামী হাফেজিয়া মাদ্রাসা ও এতিমখানা  রাজষপুর আলী আজম চৌধুরী উচ্চ বিদ্যালয়  আলাউদ্দিন আহমেদ চৌধুরী নাসিম কলেজ  শালধর মোহাম্মদ আলী উচ্চ বিদ্যালয়   দুর্গাপুর সরকারি প্রাথমিক বিদ্যালয়।   দুর্গাপুর চারগ্রাম সমিতি আদর্শ উচ্চ বিদ্যালয়।   দুর্গাপুর ফয়জুল উলুম তা'লীমুল কুরআন মাদরাসা।  রাজষপুর সরকারি প্রাথমিক বিদ্যালয়  রাজষপুর নূর-ই দাখিল মাদ্রাসা  রাজষপুর মাহমুদা আজিজ হিফজুল কুরআন নূরানী মাদ্রাসা  রাজষপুর ইকরা কিন্ডার গার্ডেন   যোগাযোগ ব্যবস্থা  ফেনী-বিলোনীয়া সড়ক ছাগলনাইয়া-বক্সমাহমুদ সড়ক   খাল ও নদী   মুহুরি নদী সিলনিয়া নদী   হাট-বাজার   চিথলিয়া কেন্দ্রীয় মসজিদ বাজার  চিথলিয়া তালতলা বাজার ( ∆ )  কালি বাজার   ধনীকুন্ডা বাজার  শালধর বাজার  রাজেশপুর বাজার   দর্শনীয় ও ঐতিহাসিক স্থান   মালিপাথর বধ্যভূমি  বড় বাড়ি কবরস্থান(গ্র্যাভেয়ার্ড) (রাজষপুর)  রাজষপুর বাজার খেলার মাঠ  রাজাসপুর বাজার সেন্ট্রাল ঈদগাহ্  মহিষখোল বাগান রাজষপুর   জনপ্রতিনিধি   রায়হান সিদ্দিকী (লেখক)   তথ্যসূত্র   এক নজরে চিথলিয়া পরশুরাম উপজেলার একটি ঐতিহ্যবাহী অঞ্চল হলো চিথলিয়া ইউনিয়ন । জেলা শহর থেকে ২১ কি,মি, উত্তর পশ্চিমে, ভারত সীমান্ত ঘেষা- সিলোনিয়া ও মুহুরী নদী দ্বারা  বিধৌত এই ৩নং চিথলিয়া ইউনিয়ন ।  যার উত্তরে মির্জানগর ইউনিয়ন, দক্ষিণে ফুলগাজী ইউনিয়ন, পূর্বে বক্সমাহমুদ ইউনিয়ন ও ভারতের ত্রিপুরা রাজ্য ও পশ্চিমেও ত্রিপুরা রাজ্য । এ অঞ্চল পারস্পরিক ও ধর্মিয় সম্প্রীতির জন্য প্রসিদ্ধ।   বহিঃসংযোগ   বিষয়শ্রেণী:পরশুরাম উপজেলার ইউনিয়ন
তারিচরকালান () ভারতের মধ্য প্রদেশ রাজ্যের তিকমগড় জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে তারিচরকালান শহরের জনসংখ্যা হল ৬৪৪০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে তারিচরকালান এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
মাথিয়াস লুকাস গিন্টের (জন্ম: ১৯ জানুয়ারি ১৯৯৪) হলেন জার্মানির একজন পেশাদার ফুটবলার, যিনি বরুসিয়া মনশেনগ্লাডবাখ এবং জার্মানি জাতীয় দলে একজন রক্ষণভাগের খেলোয়াড় হিসেবে খেলেন।  ক্যারিয়ার পরিসংখ্যান আন্তর্জাতিক  জাতীয় দলসালউপস্থিতিগোল'''জার্মানি২০১৪৫০২০১৫৩০২০১৬১০২০১৭৮০সর্বমোট১৭০  সম্মাননা ক্লাব বরুসিয়া ডর্টমুন্ড ডিএফএল-সুপারকাপ: ২০১৪ ডিএফবি-পোকাল: ২০১৬–১৭  আন্তর্জাতিক জার্মানি ফিফা বিশ্বকাপ: ২০১৪ গ্রীষ্মকালীন অলিম্পিক: রৌপ্য পদক, ২০১৬ ফিফা কনফেডারেশন্স কাপ: ২০১৭  ব্যক্তিগত ফ্রিটজ ওয়াল্টার মেডেল: অনূর্ধ্ব ১৯ স্বর্ণ পদক ২০১৩ ফ্রিটজ ওয়াল্টার মেডেল: অনূর্ধ্ব ১৮ স্বর্ণ পদক ২০১২  তথ্যসূত্র  বহিঃসংযোগ      kicker profile   বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বরুসিয়া মনশেনগ্লাডবাখের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:৩. লিগার খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:বরুসিয়া ডর্টমুন্ড ২-এর খেলোয়াড় বিষয়শ্রেণী:স্পোর্টস ক্লাব ফ্রাইবুর্গের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:বাডেন-ভুর্টেমবের্গের ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক রৌপ্যপদক বিজয়ী জার্মান বিষয়শ্রেণী:ফুটবল সেন্ট্রাল ডিফেন্ডার